Ir pagājušas gandrīz 4 nedēļas kopš Ādažu novada sociālais dienests ir pārcēlies uz jaunām telpām Garā ielā 20. Iedzīvotāji lēnām jau ir apraduši ar esošo situāciju, nāk vienkārši ciemos iepazīties ar jaunajām telpām vai saņemt informāciju par sociālās palīdzības un pakalpojumu iespējām. Nereti sociālā dienesta apmeklējumu apvieno ar ģimenes ārsta prakses apmeklējumu.

Mūsu pirmajā lielajā tikšanās reizē apmeklēja 34 seniori. Seniori, ieraugot lielās un gaišās telpas, secina, ka tomēr ir labāk, ērtāk un brīvāk. Vienlaicīgi notika arī lekcija, kā seniori var pilnveidot savas zināšanas digitālajās tehnoloģijās, izmantojot pakalpojumu iespējas e-vidē sadarbībā ar Ādažu un Carnikavas Valsts un pašvaldības vienoto klientu apkalpošanas centra darbinieci Ingu Čaupalu.

Pēc iepriekšējo gadu pieredzes vasaras periodā, senioru apmeklējums samazinās, bet rudenī esam plānojuši jau aktīvāku sadarbību ar dažādām lekcijām un nodarbībām.

Mūsu telpas jau ir izmantojuši teritorijas plānotāji publiskai apspriedei. Esam atvērti arī mūsu kolēģiem, ja ir nepieciešam kādreiz kādām apspriedēm, laipni lūgti.

Paldies “Carnikavas Komunālservisam” par uzliktajiem soliņiem, to mēs esam dzirdējuši vairākkārt. Liela daļa iedzīvotāji izmanto arī dambi, lai nokļūtu pie ārsta un uz sociālo dienestu. Lūgums sakārtot noejamo tiltiņu un trepes (trūkstot pakāpiens un margas).